ଇନ୍‌ଷ୍ଟାଗ୍ରାମ ବାୟୋ ପରିବର୍ତ୍ତନ କଲେ ଦୀପିକା, ପୋଷ୍ଟରେ ଲେଖିଲେ ଏମିତି…
ମୁମ୍ବାଇ: ନିକଟରେ ବଲିଉଡ୍ ଅଭିନେତ୍ରୀ ଦୀପିକା ପାଦୁକୋନଙ୍କୁ ଡାକ୍ତରଖାନାରୁ ଡିସ୍ଚାର୍ଜ କରାଯାଇଛି। ସେପ୍ଟେମ୍ବର ୮ରେ ଦୀପିକା ଏକ କନ୍ୟା ସନ୍ତାନକୁ ଜନ୍ମ ଦେଇଥିଲେ, ଯାହା ବିଷୟରେ ରଣବୀର ସିଂ ଇନ୍ଷ୍ଟାଗ୍ରାମରେ ଦେଇଥିଲେ। ଡାକ୍ତରଖାନାରୁ ଡିସ୍ଚାର୍ଜ ହେବା ପୂର୍ବରୁ ଦୀପିକା ତାଙ୍କ ଇନ୍ଷ୍ଟାଗ୍ରାମ ଆକାଉଣ୍ଟରେ ଏକ ବଡ଼ ପରିବର୍ତ୍ତନ କରିଛନ୍ତି।

ଦୀପିକା ତାଙ୍କ ଇନ୍ଷ୍ଟାଗ୍ରାମ ବାୟୋକୁ ପରିବର୍ତ୍ତନ କରିଛନ୍ତି ଏବଂ ତାଙ୍କ ମାତୃତ୍ୱ ସମ୍ବନ୍ଧରେ ଏକ ନୂଆ ସୂଚନା ଦେଇଛନ୍ତି। କନ୍ୟା ସନ୍ତାନ ଜନ୍ମ ପରେ ତାଙ୍କ ଜୀବନରେ ଏକ ବଡ଼ ପରିବର୍ତ୍ତନ ଆସିଛି ଏବଂ ଏହାକୁ ଧ୍ୟାନରେ ରଖି ଦୀପିକା ତାଙ୍କ ଇନ୍ଷ୍ଟା ବାୟୋ ଅପଡେଟ କରିଛନ୍ତି। ଏବେ ପ୍ରଶଂସକମାନେ ଜାଣିବାକୁ ଚାହାନ୍ତି ଯେ, ଦୀପିକା ତାଙ୍କ ଇନ୍ଷ୍ଟା ବାୟୋରେ କ’ଣ ଲେଖିଛନ୍ତି।

ଦୀପିକା ତାଙ୍କ ଇନଷ୍ଟା ବାୟୋରେ ‘ଫିଡ୍, ବର୍ପ, ସ୍ଲିପ୍, ରିପିଟ୍’ ଲେଖିଛନ୍ତି। ଯାହାର ଅର୍ଥ ହେଉଛି ‘ଫିଡ୍’ ବର୍ପ ଶୋଇବାକୁ ଯାଅ ରିପିଟ୍ କର। ଦୀପିକାଙ୍କ ଜୀବନ ତାଙ୍କ ଶିଶୁ କନ୍ୟା ଜନ୍ମ ପରେ ଏହିପରି ହୋଇଛି, ତେଣୁ ସେ ତାଙ୍କ ଇନଷ୍ଟା ବାୟୋ ଅପ୍ଡେଟ୍ କରିଛନ୍ତି।

ଦୀପିକା ଆଜିକାଲି ତାଙ୍କର ନବଜାତ ଶିଶୁକନ୍ୟାର ଯତ୍ନ ନେଉଛନ୍ତି ଏବଂ ତାଙ୍କ ଅବସ୍ଥା ତାଙ୍କ ଇନ୍ଷ୍ଟା ବାୟୋ ପରି, ଯାହା ପ୍ରତ୍ୟେକ ମା’ ପ୍ରସବ ପରେ ପାଇଥାଏ। ତାଙ୍କ ଝିଅର ପ୍ରସବ ପରେ ଅଭିନେତ୍ରୀଙ୍କୁ ଡାକ୍ତରଖାନାରୁ ଡିସ୍ଚାର୍ଜ କରାଯାଇଛି। ବର୍ତ୍ତମାନ ଖବର ଆସୁଛି ଯେ, ସେ ନିଜ କ୍ୟାରିୟରରୁ ବିରତି ନେବେ ଏବଂ ଝିଅ ସହିତ ସମୟ ବିତାଇବାକୁ ଯାଉଛନ୍ତି।

ସୂଚନା ଯେ, ସେପ୍ଟେମ୍ବର ଅପରାହ୍ନରେ ଦୀପିକାଙ୍କୁ ଡାକ୍ତରଖାନାରେ ଭର୍ତ୍ତି କରାଯାଇଥିଲା। ସେପ୍ଟେମ୍ବର ୮ରେ ସେ ଏକ ସୁସ୍ଥ ଶିଶୁକନ୍ୟାକୁ ଜନ୍ମ ଦେଇଥିଲେ ଏବଂ ଆଜି ଅର୍ଥାତ୍ ସେପ୍ଟେମ୍ବର ୧୫ରେ ତାଙ୍କୁ ଡାକ୍ତରଖାନାରୁ ଡିସ୍ଚାର୍ଜ କରାଯାଇଛି। ରଣବୀର ସିଂ ତାଙ୍କ ସ୍ତ୍ରୀ ଏବଂ ଝିଅକୁ ଘରକୁ ନେଇଛନ୍ତି। ଦୀପିକା-ରଣବୀର ଜୁନ୍ ୨୦୨୪ରେ ସୋସିଆଲ ମିଡିଆରେ ଗର୍ଭବତୀ ହେବାର ଖବର ଦେଇଥିଲେ। ସେମାନେ ୧୪ ନଭେମ୍ବର ୨୦୧୮ରେ ବିବାହ କରିଥିଲେ।